**Noapte liniștită**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte liniștită

...

Noapte, liniște plăcută,

Niciun lătrat de câine nu se-aude,

Nici de copii strigăte zălude,

Nici de adult voce prefăcută!

...

Bagă pe fereastră raze reci și crude

Luna ce privește palidă, tăcută

Și răcoarea nopții e-atât de plăcută!

Mai lipsește-o ploaie, vină să ne ude!

...

Dar pe cer sunt stele, noaptea e frumoasă,

Vântul de-abia mișcă frunzele-adormite,

Lumea curge lent prin noaptea mătăsoasă,

...

Luna-ncet se pierde, palidă, sticloasă,

Spre alte nopți ce-așteaptă liniștite,

Palidele-i raze, proaspăt răsărite!